open-index/open-wikipedia-markdown huggingface dataset:
Suot Tasna (circul)

Il **circul da Suot Tasna** furma ensemen cun ils circuls da la Val Müstair, da Sur Tasna e da Ramosch il district da l'En dal chantun Grischun en Svizra. La sedia da l'uffici cirquital sa chatta a Scuol.

## Vischnancas
Il circul consista da las seguentas vischnancas:





## Colliaziuns

*
Tumasch d'Aquino

**Tumasch d'Aquino** (* intuorn dal 1225 sül chastè Roccasecca sper Aquino illa provinza taliauna Latinum, † dals 7 da marz 1274 a Fossanova; per taliaun *Tommaso d'Aquino*) d'eira ün muong dals dominicauns ed ün dals teologs e filosofs cristiauns cun l'influenza la pü granda i'l temp d'immez. Sieus effets tendschan fin al preschaint.

## Vita
Tumasch faiva stüdis da teologia e filosofia suot sieu magister academic *Albertus Magnus* a las universiteds da Paris e da Colonia.
Pü tard lavuraiva'l scu scienzio e mneder in clostras da Napoli ed impustüt ad Orvieto, inua cha eir la granda part da sias ouvras gniva scritta.

## Teologia

Tumasch vela pel rapreschantant principel da la scolastica ota e fuorma dimena il punct culminant da quella direcziun dal penser chi collia ils impissamaints da l'antica culs fundamaints da la cretta cristiauna.

## Istorgia da recepziun
Tumasch d'Aquino es gnieu canoniso dals 18 da lügl 1323 dal papa Gioannes XXII. e vain onuro scu ün sench illa baselgia catolica romauna a partir da quista data.

## Litteratura
### Introducziuns
* David Berger: *Thomas von Aquin begegnen* (= inscuntrer a Tumasch d'Aquino). Chesa editura Sankt Ulrich, Augsburg 2002, ISBN 3-929246-77-5.

## Colliaziuns
* Tuot las ouvras per latin illa versiun originela
Paiver da Sichuan

Il **paiver da Sichuan** (*Zanthoxylum piperitum*), era numnà **paiver chinais** u **paiver giapunais**, è ina spezia da plantas or da la famiglia da las rutaceas (Rutaceae). El producescha ina spezaria picanta e n'è betg parentà cun il paiver nair (*Piper nigrum*). Er autras spezias dal gener *Zanthoxylum*, p.&nbsp;ex. *Zanthoxylum schinifolium* vegnan numnadas paiver da Sichuan.

Il gener *Zanthoxylum*, che cumpiglia las differentas spezias da paiver da Sichuan, appartegna a la famiglia da las rutaceas ed è cun quai parentà cun las plantas da citrus (*Citrus*). Il num dal gener ch'ins po translatar cun «lain mellen» descriva in tratg caracteristic da la planta; «lain mellen» numn'ins diversas spezias da divers geners.

Il num paiver da Sichuan deriva da la provinza centralchinaisa da Sichuan, nua ch'el è indigen e vegn duvrà gugent en chadafieu. Sco era tar la provinza chatt'ins ins diversas variantas da scriver sco paiver da Sichuan, Sechuan u Szetschuan. Auters nums ch'èn derasads en Europa includan paiver da muntagna, paiver chinais e paiver giapunais.
KsiOlajideBT

**KsiOlajideBT** (cun num real *Olajide Olatunji*) ei in enconnuschent comediant sin la plattafuorma da internet YouTube. KsiOlajideBT ni cuort *Ksi* fa videos cumediantics davart il giug popular *FIFA*. El ha contonschiu 8,4 milliuns abonents (*subscribers*) e 460 milliuns clics sin Youtube (stan zercladur 2013).

## Profil
### Datas persunalas
Siu num KsiOlajideBT ei ina combinaziun da: *Ksi*, siu num artistic, *Olajide* siu prenum e BT che stat per British Telecom.

Siu entir num ei Olajide Olatunji ed el ei in um da pial stgira.

Olajide viva ensemen cun ses geniturs e siu frar, ch'ei era in enconuschent youtuber, en ina casa a Londra.

### Carriera e serias
Ksi ha entschiet cun Youtube ils 24.09.2011. Sia entrada annuala ei munta denter 300'000 e in milliun dollars.

## Ligioms
* KSIOlajidebt en Wikitubia, the YouTube video wiki
* Canal da YouTube principal
* Canal da YouTube secundar
Chur Unihockey

**Chur Unihockey** è in'equipa da unihockey da Cuira che gioga en l'emprima ligia naziunala.

## Istorgia
L'equipa è vegnida fundada il 2004 entras la fusiun dals dus clubs vegls da *Cuira Torpedo* (fundà ils 1986) e *Cuira Rot-Weiss* (fundà ils 1985). L'equipa da la ligia naziunala ha anc betg gudagnà titels cun il num Chur Unihockey. Dentant Rot-Weiss Chur e Torpedo Chur han gudagnà plirs titels:

;Rot-Weiss Chur:
Dudesch giadas champiun svizzer e sis giadas han els gudagnà il cup svizzer.

;Torpedo Chur:
2 giadas gudagnà il cup svizzer.

## Giugadurs

* 06 Darms Thomas
* 07 Schneider Renato
* 08 Bührer Andreas
* 09 Kamaj Lulzim
* 10 Studer Markus
* 11 Salonen Ville
* 12 Bischofberger Nicola
* 13 Adank Andri
* 14 Putzi Andrin
* 17 Binggeli Jan
* 20 Engel Carlo
* 21 Riedi Paolo
* 24 Koskelainen Kari
* 26 Camenisch Christoph
* 28 Thierstein Lukas
* 29 Florian Fauser
* 30 Kellenberger Patrick
* 31 Colagrande Romano
* 34 Bacciarini Davide
* 61 Hirschi Joel
* 67 Vapaniemi Matti
* 87 Torri Mirco
* 90 Cavelti Sandro
* 96 Rutzer Ivo

## Colliaziuns
* Pagina uffiziala da Chur Unihockey
Lescha 482/1999

La **lescha 482/1999** (*Norme in materia di tutela delle minoranze linguistiche storiche*) è vegnida approvada dal Parlament talian ils 15 da december 1999 ed è entrada en vigur ils 20 da december cun la publicaziun en la Gazzetta Ufficiale.

La lescha introducescha la protecziun da las minoranzas linguisticas istoricas en l'Italia, oravant tut quels albanais, catalans, tudestgs, grecs, slovens, croats, franzos, francoprovenzals, furlans, ladins, occitans e sards. La finamira principala da la lescha è quella da sustegnair la promoziun ed il diever da las linguas minoritaras, era en l'administraziun publica, l'introducziun da l'instrucziun en scolas e la concessiun da spazis per linguas en la televisiun publica.

## Colliaziuns
* Text original da la lescha (talian)
Dobra (Bolesławiec)

**Dobra** [] (tudestg *Dobrau*) è in vitg en il voivodat da la Silesia Bassa en Pologna. El fa part da la vischnanca rurala da Bolesławiec (tud. *Bunzlau*) en il circul da Bolesławiec. Il 2008 aveva il vitg 359 abitants.

## Geografia
Dobra giascha 4 km al nordvest dal center da la citad da Bolesławiec. L'austrada A4 passa 2 km en il nordvest. Il Bóbr (tud. *Bober*), in flum lateral da l'Oder (pol. *Odra*), curra 3 km distant a l'ost. Breslovia, la chapitala dal voivodat da la Silesia Bassa, sa chatta 108 km al vest dal vitg.

## Istorgia
Dal 1975 fin al 1998 appartegneva Dobra sco part da la vischnanca rurala da Bolesławiec al voivodat da Jelenia Góra.

## Colliaziuns

## Notas
Bianca Mayer

**Bianca Mayer** (* 17. mai 1979 a Scuol) es üna musicra rumantscha. Sco chantadura lavur'la suot il pseudonim *Bibi Vaplan*.

## Vita
Bianca Mayer es nada a Scuol dal 1979 e creschiva sü in üna famiglia musicala. Seis bap Reto Mayer d'eira musicant popular e dirigent.

Bianca Mayer ha stübgià clavazin classic a la Scoula ota zürigaisa dals arts ed ha tut eir cuors da jazz dürant quel temp.

Dal 2008 es ella tuornada in Engiadina, ha vivü fin il 2012 ad Ardez e lavurà pro la *Scoula da musica Engiadina Bassa / Val Müstair*.

Dal 2012 fin 2014 ha ella lavurà sco moderatura al Radio Rumantsch a Cuoira.

Daspö il 2014 lavura Bianca Mayer sco musicista independenta suot il nom Bibi Vaplan. 

## Musica

### Musica da film e teater
Daspö 2003 scriva Bianca Mayer cumposiziuns per teaters e films, desch progets pür dal 2004 fin il 2008. Ella ha assisti da cumpuoner il soundtrack dal film *[[:de:Vitus (Film)|Vitus]]* da Fredi Murer (2005), il soundtrack dad *[[:de:I was a Swiss Banker|I was a Swiss Banker]]* da Thomas Imbach (2007) sco eir quel da *[[:de:Happy New Year (2008)|Happy New Year]]* da Christoph Schaub (2008).

### Alba da la Clozza
Davo il stüdi e fin 2009 d'eira Bianca Mayer chantadura da rock aint illa gruppa *Alba da la Clozza*, provocativa, cun chavels cuorts e blondats, sunond la guitarra da jazz.

### Bibi Vaplan
Daspö il 2010 sviluppaiva Bianca Mayer ün stil da musica plü quiet e pensiv. Ella cumanzaiva a publichar sia musica suot il pseudonim *Bibi Vaplan*, ün nom chi dess esser program (*Bianca, va plan!*). Sco Bibi Vaplan scriv'la ils texts e la musica, chanta e suna il clavazin o eir il cembalo. L'album *Sdruagliar* dals 2012 es üna collavuraziun culla Kammerphilharmonie Grischun.

Las chanzuns da Bianca Mayer sun adüna per vallader. Sur dal motiv persunal da far musica disch la chantautura:

## Discografia
* *Üna jada intuorn* sco Alba da la Clozza, 2009.
* *Ingio vasch?* sco Bibi Vaplan, 2011.
* *Eu vegn cun tai* sco Bibi Vaplan, 2011.
* *Sdruogliar* sco Bibi Vaplan, 2012.
* *Cul vent* sco Bibi Vaplan, 2015.
* *Cler Cler* sco Bibi Vaplan, 2018.
## Premi
*2009 premi da promoziun dal chantun Grischun 
*2014 premi per lavur proffessiunala chantun Grischun
*2015 premi per lavur proffessiunala chantun Grischun
*2018 1.premi «Charta d'amur» Aris Verlag
*2019 premi da promoziun dal chantun Zug
*2019 Nominaziun musicista da l'on (Bündner Music Awards)
*2019 Nominaziun Swiss Live Talents «National Language»

## Colliaziuns
* http://www.bibivaplan.ch

## Indicaziuns da las funtanas
Scola auta turitgaisa dals arts

La **scoula ota zürigaisa dals arts** (*Zürcher Hochschule der Künste* o *ZHdK* per tudais-ch, *Zurich University of the Arts* per inglais, *Scola auta turitgaisa dals arts* per rumantsch grischun) es la plü gronda scoula ota dals arts in Svizra ed ha 2500 students (2009).

Ella es naschüda our da la fusiun da la *Hochschule für Gestaltung und Kunst* (HGKZ) e la *Hochschule für Musik und Theater* (HMT), ed ella es üna da quatter scoulas parzialas da la scoula ota specialisada zürigaisa.

La scoula ota zürigaisa dals arts spordscha cuors per il bachelor e master sco eir per la fuormaziun supplementara aint ils roms art, design, pedagogia museala, teater, film, coreografia e transdisciplinarità. Ella s'ingascha eir illa perscrutaziun, impustüt illa perscrutaziun dals arts e dal design.

Affiliats a la scoula ota zürigaisa dals arts sun il *Museum für Gestaltung Zürich*, il *Theater der Künste*, il *Musikklub Mehrspur* ed il center d'infuormaziun *MIZ*.

## Colliaziuns
* Pagina d'internet ufficiala.
Giura bernais

Il **Giura bernais** (franzos *Jura bernois*, tudestg *Berner Jura*) è ina regiun francofona en il chantun Berna che dumbra var 52'000 avdants. Il lieu principal tradiziunal da la regiun è Moutier, la sedia dal represchentant da la regenza sa chatta a Courtelary.

Suenter la separaziun dal chantun Giura dal chantun Berna l'onn 1979 consistiva il Giura bernais anc dals districts da Courtelary, Moutier e La Neuveville. En il rom da la refurma chantunala da l'administraziun decentrala han ins fusiunà il 1. da schaner 2010 ils trais districts al circul administrativ dal Giura bernais. Lez è congruent cun la regiun administrativa da medem num.

Dal puntg da vista geologic appartegna il Giura bernais al Giura faudà.

I dat in moviment che s'engascha per l'annexiun al chantun Giura che fin uss n'ha betg gì success en votaziuns dal pievel. La pitschna vischnanca da Vellerat, che suenter la separaziun dal chantun Giura era isolada geograficamain dal rest dal chantun Berna, ha pudì midar tar il chantun Giura, quai suenter ina votaziun dal pievel naziunala il 1996.

## Avegnir
Ils 24 da november 2013 vegn il suveran en il Giura bernais ed il chantun Giura a votar sch'il Giura bernais duai restar tar il chantun Berna u midar tar il chantun Giura.

## Literatur
* Alain Charpilloz: *Irrland Jura. Südjurassier im Konflikt.* Zytglogge, Gümligen 1977, ISBN 3-7296-0064-8.
* Marcel Schwander: *Jura – Ärgernis der Schweiz*. Pharos-Verlag, Basel 1971.

## Colliaziuns
* Berner Jura en il Historisches Lexikon der Schweiz
* Berner Jura Tourismus
* mémreg/Regionales Gedächtnis: Internetportal für historische Dokumente aus der Region Biel, Seeland und Berner Jura

## Notas


__NOTOC__
Benedicta Boccoli

**Benedicta Boccoli**, enconeschì sco **Benny** (Milaun, 11 November 1966) è in actura de teater e televisiun italiana

## Film
**Gli angeli di Borsellino* - 2003
**Valzer* - 2007
**Pietralata* - 2008

## Teater
**Blithe Spirit*, Noël Coward - 1992/1993
**Cantando Cantando*, Maurizio Micheli - 1994/1995
**Buonanotte Bettina*, Pietro Garinei & Sandro Giovannini - 1995/1996/1997
**Can Can*, 1998/1999 
**Orfeus all'inferno*, Opera, Jacques Offenbach - 1999 - Tersicore
**Polvere di stelle*, 2000/2001/2002
**Le Pillole d'Ercole*, 2002/2003/2004
**Anfitrione*, gan Plautus, 2004
**Stalker* gan Rebecca Gillmann, 2004
**Plutus*, Aristofanes, 2004
**Fiore di cactus* 2004/2005/2006

**Prova a farmi ridere*, Alan Ayckbourn - 2006
**[[The Tempest]]*, William Shakespeare - 2006 - Ariel
**Sunshine*, William Mastrosimone - 2007/2008
**L'Appartamento*, Billy Wilder - 2009–2010
**Vite private*, Noël Coward - 2012-2013
* *Dis-order* di Neil LaBute - 2014
* Incubi d'Amore, di Augusto Fornari, Toni Fornari, Andrea Maia, Vincenzo Sinopoli, regia di Augusto Fornari, avec Sebastiano Somma et Morgana Forcella - 2014
* Crimini del Cuore, di Beth Henley, regia de Marco Mattolini, avec Fulvia Lorenzetti, Paola Bonesi, Cristina Fondi, Marco Casazza, Leonardo Sbragia - 2015

## Television
**Pronto, chi gioca?*, directed by Gianni Boncompagni
**Domenica In* – with her sister Brigitta Boccoli from 1987 to 1990
**Gelato al limone* - with Massimiliano Pani
**Unomattina* - 1994
**Due come noi* – Co-starring with Wilma De Angelis - 1997
**Incantesimo*
**Reality Circus* - Reality show 2006/2007

## Gallery

Benedicta-boccoli-1998.jpg|Benedicta Boccoli, a Milaun, *Teater San Babila*, 1998
Benedicta Boccoli Milan May 3rd 2015.JPG|  a Milaun, *Place San Babila*, 2015


## Referenzas


## Colliaziuns
* Website uffiziala da Benedicta Boccoli
* Benedicta Boccoli en la "Internet Movie Database"
Clemgia

La **Clemgia** () è in flum lateral da l'En da 19 kilometers lunghezza en Svizra.

## Curs
La Clemgia nascha al Pass da Costainas tranter il Piz Tavrü ed il Piz Terzas – per la plipart sin territori da Scuol e per part sin quel da Val Müstair – e cunfina cun il Tirol dal Sid en l'Italia.

L'aual cula da las funtaunas via Tamangur en direcziun S-charl, in aclaun da Scuol. Curt suenter s'unescha la Clemgia cun l'Aua Sesvenna ed ils dutgs da la Val Tavrü e da la Val Mingèr e cula lura lung ils cunfins dal Parc Naziunal Svizzer vers nord fin tar il punct il pli bass dal Parc Naziunal sin 1'385 m s.m.

Silsuenter sa bitta la Clemgia cun ina differenza d'autezza da 200 m sin 2 kilometers tras la Chavorgia da la Clemgia en direcziun En, en il qual ella sbucca sper Scuol sin 1'179 m s.m.


File:Clemgia_1.jpg|Curs superiur
File:Clemgia_3.jpg|Tranter S-charl e la Chavorgia
File:Clemgia_4.jpg|Curt avant la Chavorgia
File:Clemgia_5.jpg|La Chavorgia da la Clemgia


## Collaiaziun
Center geografic dal chantun Schaffusa

Il **center geografic dal [[chantun Schaffusa]]** sa chatta en in er en l'Eschheimertal sin il territori da la vischnanca da Beringen.

Il punct sin 565 m s. m., che vegn marcà cun in crap erratic da 3,5 tonnas paisa, sa chatta al nordvest da la citad da Schaffusa, en vischinanza dal Beringer Randenturm e da l'Engeweiher. Las coordinatas exactas èn 686'528 / 285'410.

A chaschun da las festivitats dal centennari da la mesiraziun uffiziala dal chantun è vegnida inaugurada ina tavla commemorativa tras cusseglier guvernativ Ernst Landolt. Il crap erratic giascha be intgins meters sper la senda da viandar che maina dal Lahnbuck en l'Eschheimertal. La senda è signalisada cun tavlas melnas cun scrit si «Mittelpunkt des Kantons Schaffhausen».

Il center geografic è 21 km davent da Stein am Rhein, 16 km davent da Buchberg e 13 km davent da Trasadingen.

## Litteratura
* ''Der Nabel des kleinen Paradieses.'' Neue Zürcher Zeitung dals 13 d'avust 2012 (tudestg)
* ''Mittelpunkt zum 100-Jahr-Jubiläum.'' Schaffhauser Nachrichten dals 5 d'avrigl 2012 (tudestg)

## Colliaziuns

* Pagina-web uffiziala dal chantun Schaffusa (cun dapli maletgs) (tudestg)
* Excursiuns tar ils centers geografics da la Svizra e dals chantuns (tudestg)
Pled rumantsch da l'onn

Il **pled rumantsch da l'onn** vegn tschernì dapi il 2004 mintg'onn en il temp d'advent. Oriundamain ha ina giuria selecziuna il pled da l'onn or da las propostas da la populaziun, ma dapi il 2010 fa ella ina preselecziun da trais pleds. Durant il *Di dal pled rumantsch* po l'auditori dal Radio Rumantsch lu votar per ses pled preferì. Fin il 2009 è era vegnì tschernì il pli bel ed il pli trid pled da l'onn.

## Survista

Il 2017 ha il Departament da linguistica applitgada da la Scola auta turitgaisa per scienzas applitgadas (ZHAW) surpiglià la responsabladad da tscherner il pled da l'onn. Dapi lura ha l'elecziun lieu a moda plurilingua, sa basa sin la perscrutaziun ed è interactiva. Ensemen cun l'organisaziun linguistica Lia Rumantscha han ins tschernì il 2019 per l'emprima giada il pled svizzer da l'onn rumantsch.

## Annotaziuns
Maria Luísa Mendonça

__NOTOC__
**Maria Luísa Mendonça** (* 30 da schaner 1970 a Rio de Janeiro) è in actura da teater, televisiun e film brasiliana.

## Vita
Maria Luísa Mendonça è la figlia da l'artista figurativa Ligia Mendonça e da l'advocat Newton Mendonça. Ella aveva ina sora pli veglia da num María Fernanda ch'è morta en in accident d'auto cura che Maria Luísa aveva be otg onns.

Ella era maridada cun Rogério Gallo cun il qual ella ha ina figlia, Júlia. La lètg è vegnida divorziada il 2000.

Il 1991 ha l'autura carioca frequentà la scola d'acturs Casa das Artes de Laranjeiras a Rio de Janeiro.

## Carriera
### Teater
Maria Luísa Mendonça ha entschet sia carriera sin tribuna il 1987 cun la rolla da l'Alaíde en il toc *Vestido de Noiva* da Nelson Rodrigues. I suandava ina rolla en *I giganti della montagna* dal dramaticher talian Pirandello. Il 1992 ha ella persunifitgà la Gulietta en *Romeo e Giulietta* da Shakespeare. Dus onns pli tard ha ella preschentà il monolog *Valsa nº 6*. L'onn 2003 è Maria Luísa Mendonça turnada sin tribuna èn in toc cun ina durada da tschintg uras, *Os Sete Afluentes do Rio Ota* (Ils set affluents dal Rio Ota) ed il 2005 era ella a la testa da la producziun dal toc *Essa Nossa Juventude* (Questa nossa giuventetgna).

### Televisiun
Il 1993 ha el gì sia premiera televisiva cun ina rolla fitg particulara. Ella ha giugada l'ermafrodita *Buba* en la telenovela *Renascer* sin Rete Globo. Questa rolla l'ha fatga enconuschenta en l'entira Brasilia. I suandavan diversas rollas en autras telenovelas e serias da televisiun.

### Film
Il success cinematografic da Maria Luísa Mendonça è vegnì il 1998 cun la producziun argentina *Coração Iluminado* dal cineast argentino-brasilian Héctor Babenco. Suenter avair giugar diversas rollas en films sco *Carandiru*, *Jogo Subterrâneo* e *Querô*, è ella turnada il 2013 en Argentina. En *Habi, A Estrangeira* giuga ella la Brasiliana Margarida che, sco la protagonista Habi, emprova da schliar ses dilemmas persunalas.

## Colliaziuns
* Maria Luísa Mendonça en la "Internet Movie Database"

## Annotaziuns
Siligo

**Siligo**  es üna vschinauncha da 962 abitants, chi as chatta in Sardegna, Provinza da Sassari.

## Persunas renumnedas
A Siligo sun naschieus Maria Carta e Gavino Ledda.
Washington

**Washington** sa referescha il pli savens a:

* George Washington (1732–1799), general militar ed emprim president dals Stadis Unids da l'America
* Washington (stadi), in stadi a la costa dal Pacific dals Stadis Unids da l'America
* Washington D.C., la chapitala dals Stadis Unids da l'America
** La Regiun metropolitana da Washington
** In metonim per la Regenza federala dals Stadis Unids
Otto Largiadèr

**Otto Largiadèr** (* 3 da schaner 1926 a Puntraschigna; † 6 da november 2012 a Puntraschigna) è stà in politicher svizzer.

## Vita e carriera
Otto Largiadèr è naschì ils 3 da schaner 1926 a Puntraschigna, nua ch'el è creschì si ed ha frequentà la scola primara. Suenter la matura a la Scola chantunala a Cuira ha el cumenzà il studi da l'economia publica a l'Universitad da Turitg ed a l'Institut per il turissem da l'Universitad da Berna. Il 1948 ha el chalà il studi suenter ch'el è vegnì elegì sco directur da cura a Puntraschigna, in post ch'el ha occupà fin il 1974.

### Carriera politica
La carriera politica dad Otto Largiadèr ha entschet il 1961 sco president communal a Puntraschigna. Il 1961 è el vegnì elegì en Cussegl grond sco represchentant democratic (dapi il 1971 PPS) dal circul da l'Engadin'Ota. Il 1973/74 è el stà president dal Cussegl grond. Questa posiziun ha el occupà fin il 1974.

Dal 1975 fin il 1986 è Largiadèr stà cusseglier guvernativ. Durant ses temp en la regenza el stà a la testa dal departament d'educaziun e sanitad. En il rom da l'uschenumnada *concepziun da museum e planisaziun da sanadad* ha el realisà numerus projects da construcziun en il champ dals museums chantunals, dals ospitals, sco er da chasas d'attempads e da tgira. Uschè ha el per exempel gidà ad adattar la clinica psichiatrica Waldhaus a Cuira a las exigenzas dal temp. Il 1979 ed il 1984 è el stà president da la regenza. Tranteren è el stà responsabel per l'Uffizi da chatscha e pestga.

Suenter ch'el è sa retratg da la regenza chantunala, è el turna enavos a Puntraschigna, nua ch'el ha fatg danovamain il president communal. Ultra da quai è el s'engaschà per en maniera decisiva en pliras instituziuns d'Engiadin'Ota.

### Vita privata e mort
Otto Largiadèr era in bun chatschader. El era maridà ed aveva dus uffants. El è mort ils 6 da november 2012 en la vegliadetgna dad 86 onns.

## Annotaziuns
Frederica Montseny

**Frederica Montseny i Mañé** (* 12 da favrer 1905 a Madrid; † 14 da schaner 1994 a Toulouse) è stada ina politicra catalana.
Pompeu Fabra

**Pompeu Fabra i Poch** (* 20 da favrer 1868 a Gràcia, Barcelona; † 25 da december 1948 a Prada de Conflent) è stà in linguist catalan. El vegn considerà sco autur da las normas modernas da la lingua catalana.

## Ovras
* *Tractat de ortografia catalana* (1904)
* *Qüestions de gramàtica catalana* (1911)
* *La coordinació i la subordinació en els documents de la cancilleria catalana durant el segle XIV* (1926)
* *Diccionari ortogràfic abreujat* (1926)
* *La conjugació dels verbs en català* (1927)
* *Diccionari ortogràfic: precedit d'una exposició de l'ortografia catalana* (1931)
* *El català literari* (1932)
Antoni Maria Alcover

**Antoni Maria Alcover i Sureda** (* 2 da fevrer 1862 a Santa Cirga, Manacor; † 8 da schaner 1932 a Palma) è stà in scriptur, folclorist e linguist balear. El ha fatg lavur considerabla per la lingua catalana, tranter auter l'elavuraziun dal *Diccionari català-valencià-balear*. Sia contribuziun è stada essenziala per la dialectologia catalana. Alcover ha fundà, l'onn 1901, la prima publicaziun filologica catalana, il *Bolletí del Diccionari de la Llengua Catalana*.
Narcís Monturiol

**Narcís Miquel Joseph Monturiol i Estarriol** (* 28 da settember 1819 a Figueres, Alt Empordà; † 6 da settember 1885 a Sant Martí de Provençals, Barcelona) è stà in inschigner, intellectual, stampadur, editur, pictur ed inventader catalan. L’onn 1858 ha el inventà il prim sutmarin, l'Ictíneo.
Joan Miró

**Joan Miró i Ferrà** (* 20 d'avrigl 1893 a Barcelona; † 25 da december 1983 a Palma de Mallorca) è stà in pictur catalan. Sias creaziuns sun savens inspiradas dal surrealissem. Sia ovra pli famosa è *La masia*, picturada il 1920. L'onn 1975 è stada creada la Fundaziun Joan Miró a Barcelona, in center cultural e artistic d'art modern. Plinavant, il 1978, è stà il prim catalan premià cun la Medaglia d'Or de la Generalitad de Catalugna.

## Ovra

Datoteca:Personatge, de Joan Miró.jpg|*Personatge*
Datoteca:Miro's sculpture, MADRID.jpg|*Ocell lunar*, 1968
Datoteca:Femme Bouteille.jpg|*Femme bouteille*, 1973
Datoteca:Mujer - Joan Miró - 1983.jpg|*Femme*, 1981


## Colliaziuns
Antoni Gaudí

**Antoni Plàcid Guillem Gaudí i Cornet** (* 25 da zercladur 1852 a Reus u Riudoms; † 10 da zercladur 1926 a Barcelona) è stà in
architect catalan.
Francesc Macià

**Francesc Macià i Llussà** (* 21 da settember 1859 a Vilanova i la Geltrú; † 25 da december 1933 a Barcelona) è stà in militar e politicher catalan. L'onn 1931 ha el fundà la partida politica naziunalista catalana da la sanestra Esquerra Republicana de Catalunya. Suenter ch'el ha gudagnà las elecziuns dals 12 d'avrigl 1931, ha el proclamà dus dis pli tard la Republica catalana. Tranter il 1932 ed il 1933 è el plinavant stà president da la Generalitad de Catalugna, la regenza catalana.
Salvador Dalí

**Salvador Felip Jacint Dalí i Domènech** (* 11 da matg 1904 a Figueres, Catalugna; † 23 da schaner 1989 a Figueres) è stà in pictur catalan. El è stà in dals pli impurtants exponents dal current artistic dal surrealissem. Sia ovra pli famusa è *La persistenza da la memoria*, creada en 1931. Dalí è stà in persunagi ambig per amur da sia relaziun cun il franchissem. Gia ch'era interessà frequentamain en daners è stà numnà "Avida Dollars".

## Ovra

Datoteca:Dalí. Gala.JPG|*Gala asomada a la ventana*, 1933
Datoteca:Dalí.Rinoceronte.JPG|*Rinoceronte vestido con puntillas*, 1956
Datoteca:Ekebergparken Salvador Dali 1.jpg|*Vénus de Milo aux tiroirs*, 1964
Datoteca:Salvador Dali The Rainbow 1972.jpg|*The Rainbow*, 1972
Datoteca:Dalí.Perseo.JPG|*Perseo*, 1976


## Colliaziuns
Srebrenica

**Srebrenica** è ina citad en l'ost da la Bosnia-Erzegovina, sper il cunfin cun la Serbia. Dapi l'accord da Dayton appartegna la citad a la Republika Srpska, ina da las duas entitads en las qualas il pajais è dividì.

## Geografia
Srebrenica sa chatta en ina foppa stretga tranter las muntognas da la Bosnia da l'ost, che cuntanschan autezzas da var 1000 m. En il sid furma la chavorgia da la Drina il cunfin natiral tranter la vischnanca da Srebrenica e la Serbia, en il nord sa chatta en la planira la pitschna citad Bratunac.
Guerras da Müsch

Las **Guerras as Müsch/ Musso** represchentan una seria da battaglias ed embrugls che han gî lieu da  1525 al 1532 tranter Gian Giacomo Medici (numnà il 'Medeghin' u il 'Müsser') e la Republica da las Trais Lias grischunas. Ellas cumppeglian il cumbat per la controlla da la Vuclina e dals contadis da Chiavenna e Buorm, tranter il ducadi da Milaun e l'allianza da las Lias Grischunas. 

1524 - 1526 Emprima guerra da Müsch
1531 - 1532 Segunda guerra da Müsch
Dominique Dosch

**Dominique Dosch** (* 15. favrer 1995 a Tinizong) è ina autura rumantscha.

Schegea ch'ins na discurra betg rumantsch en sia famiglia e sia mamma è ollandaisa, ha Dominique Dosch scrit emprim historias per tudestg e suenter per entschet a scriver en l'idiom surmiran per la concurrenza da scriver *Plema d'aur* ch'ella ha era gudagnà duas giadas.
L'onn 2013 è cumparì ses emprim roman «Sindoria», bain l'emprim roman da fantasia rumantsch. Ella ha preschentà l'ovra il medem onn als Dis da litteratura a Domat.
Dosch ha frequentà la Scola chantunala a Cuira, nua ch'ella ha dirigí il Chor rumantsch. 2014 ha ella cuntanschì la maturitad per suenter pudair cumenzar il studi da psicologia, pedagogia e rumantsch a l'Universitad da Friburg. Dapi igl avust 2016 sa participescha ella tar il project *La Tabla* cun raquints curts.
## Ovras
* *Sindoria. Roman da fantasia*. Chasa Editura Rumantsch, 2013, ISBN 978-3-905956-17-7.

## Funtaunas
Saxofon

Il **saxofon** è in instrument e tutga, auter che ses corp metallic lascha supponer, tar la famiglia dals instruments a flad da lain, damai che ses tun vegn creà cun agid d'ina plattin or da lain.

## Istorgia
Il saxofon è vegni inventà dal Beltg Adolphe Sax (atgnamain Antoine Joseph Sax) en l'onn 1840. En sia proposta da patenta argumentescha el sia invenziun cun la mancanza d'in instrument a flad da lain da l'autezza bassa che tuna armonius. L'emprim saxofon da Adolphe Sax era in instrument da bass en C. El concepiva il nov instrument dentant ordavant  per las autezzas da vusch da sopran fin subcontrabass.

Il 1929 ha Henri Selmer surpiglià il lavuratori dad Adolphe Sax a Paris e daventava il possessur uffizial da ses dretg da patentas. Ils saxofons da Henri Selmer Paris, oravant tut il Mark VI, han en il fratemp stads da cult e tutgan tar ils products artisanalmain excellents.

Pir cun il success dal Jazz ha il triumf da quest instrument cun ses tuns variabels e si'extensiun dinamica cumenzà. Entant è il saxofon tar la musica da concert e saut in dals instruments populars e blers solists han fundà lur agen band u combo.
Bukan

**** بۆکان, per curd era **Bokan**, بۆکان è ina citad en il nordvest da l'Iran e la chapitala d'in district da medem num.

Bukan ha var 169'041 abitants ed è la segund pli gronda citad da la provinza da l'Aserbaidschan dal Vest. Ella sa chatta en il sid dal Lai d'Urmia sin in'autezza da var 1300 meters sur mar. La populaziun da Bukan consista da Curds. 94 % (1996) dals abitants èn muslims ed ina gronda part appartegna a la secta Sunni Shafi'i.

Il num ‹Bukan› deriva dal pled curd *bûk* che munta *spusa*.
Che Guevara

**Ernesto Guevara**, numnà **Che Guevara**  u simplamain **Che** (* uffizialmain ils 14 da zercladur 1928, forsa gia ils 14 da matg 1928 a Rosario en Argentina; † ils 9 d'october 1967 a La Higuera en Bolivia) era in politicher marxistic, manader da guerilla sco era autur.

El era in manader impurtant (*comandante*) da la armada dals rebels en la Revoluziun cubana durant ils onns 1956–1959 ed era sper Fidel Castro la pli impurtanta figura simbolica per la revoluziun. Guevara deriva d'ina famiglia burgaisa da l'Argentina. Gia durant ses studi da medischina ha el scrit differents diaris da viadi cun qualitad litterara, ch'èn era vegnids publitgads sco films. Differentas publicaziuns e pleds dad el han influenzà ils moviments revoluziunars ordaifer la Cuba. Sia vita e sias ideas, sco era il cult enturn sia persuna èn vegnids tractads a moda fitg varianta en differents films, cudeschs ed autras medias.

La revista americana *[[Time Magazine]]* l'ha nominà il 1999 tranter las 100 persunas da grond'influenza dal 20avel tschientaner. La fotografia da ‹Che› dad Alberdo Korda cun il titel *[[Guerrillero Heroico]]* vala sco pli enconuschenta illustraziun d'ina persuna.

## Survista
Ils perdavants da Guevara eran burgais gronds argentins. Gia durant ses studi da medischina ha Guevara fatg differents viadis, ils quals el ha documentà cun diaris. Durant ses viadis ha el emprendì d'enconuscher la inegualitad economica e la malgiustia sociala en l'America dal Sid. A Guatemala ha el emprendì d'enconuscher si'emprima dunna. Ella era emploiada tar la regenza ed ha preschentà Guevara a differents activists politics. Suenter la cupitgada da la regenza mexicana entras ils USA è Guevara sa rendì a Mexico ed ha entupà là Fidel Castro.
Aluminium

Aluminuium es ün element chemic cun il symbol da elemaint Al e il number ordinal 13. Il sistem periodic el positiunà in la terza gruppa principala. Aluminium es il elemaint il terz plü frequent in la cruosta da terra davò oxigen e silizium. Aluminium es um metal leiv da culur d'argien.

## Caracteristicas
Aluminium es ün material relativ lom, resistent e lev. La densità da aluminium es 2700 kg/m³. La temperatura da luar es pro 660 °C, la temperatura da buglir pro 2470 °C.

## Utilisaziun
Aluminium vain douvra per bleras applicaziuns. Exaimpels per applicaziuns sun:
* material da construcziun 
* pacetadi da nudritüras e bavrondas
* technica electrica
Oxigen

Oxigen es ün  element chemic cun il symbol da elemaint O e il number ordinal 8. Il sistem periodic el positiunà in la seisavla gruppa principala. Oxigen es cun 48.9% il elemaint il plü frequent in la cruosta da terra.
Musica instrumentala Muntogna da Schons

La musica instrumentala muntogna da Schons (MiMS) è ina societad da musica. Musicists dal entir Schons e conturns sa mettan mintga venderdi sera sin via a Donat per exercitar per il concert final il favrer. Il dirigent pensiunà Walter Stenz vegn mintga emna da Cabbiolo en il Schons per dar lecziuns da musica e per dirigar la MiMS. Ils ple giuven han 15 onns ed ils ple vegls èn gia pensiunads. La granda part dils musicists discurren Rumantsch ma pli e pli vegnan els dominà dal tudestg. Per in grand success al concert final sa chattan ils musicists duas dumengias al onn ensemen per exercitar pli intensiv.

Viadi
La MiMS è premurà da far mintga savund onn in viadi. Quest viadi è collià cun provas da musica e bler cun in pitschen concert a la fin. Il onn passà era la MiMS a Beatenberg al chantun da Berna. La han els passantà ina fin d'emna musicala ma era plain plaschair.
Santa Coloma d'Andorra

**Santa Coloma d'Andorra**, uffizialmain be **Santa Coloma**, è in lieu andorran ch'appartegna a la *[[Parròquies da l'Andorra|parròquia]]* d'Andorra la Vella. L'onn 2009 dumbrava il lieu 2994 abitants.

## Geografia
Santa Coloma sa chatta èn vischinanza dal Gran Valira, var dus kilometers davent da la chapitala, Andorra la Vella.

## Istorgia
Sco tar il rest da las parròquias èn las datas istoricas conservadas fitg generalas. Ins sa che Santa Coloma è vegnì barattà en il 10avel tschientaner da Borrell II per auters territoris en la Cerdanya ed en l'Alt Urgell, ch'appartegnevan a l'uvestg d'Urgell. El era l'oriunda parròquia da l'Andorra, quai tenor l'acta da consecraziun da la Seu d'Urgell (1007), nua che vegn menziunà *Andorra cum Sancta Columba*.

## Lieus d'interess

L**ensemble istoric da Santa Coloma'' è vegnì proponì a l'[[UNESCO]] sco part dal patrimoni mundial. Sia descripziun tuna sco suonda:



=== Baselgia da Santa Coloma ===
La **baselgia da Santa Coloma**, cun ina nav singula ed in'apsida quadratica, è vegnida eregida tranter il 6avel e l'8avel tschientaner. Pli tard è il bajetg vegnì cumplettà cun in clutger en stil lumbard cun basa semicirculara (12avel tschientaner) ed in avantcorp (16avel-17avel tschientaner). A l'intern èn conservadas intginas da las picturas muralas dal ‹maister da Santa Coloma› ord la mesadad dal 12avel tschientaner. Er il maletg da la purschella ''del Remei'' dal temp enturn il 1200 ed il retabel baroc or dal 18avel tschientaner en laina da pliras colurs ch'è deditgà a la sontga Columba, la patruna da la baselgia, èn ovras protegidas.

Santa Coloma d'Andorra è la sedia de l'Arxiprestat d'Andorra. Là sa chatta la sedia da diversas instituziuns da la baselgia andorrana, sco per exempel la Caritas.

=== Casa dels Russos ===

La **Casa dels Russos** (''tgasa dals Russ'') u **Torre dels Russos** (''tur dals Russ'') è in'abitaziun privata dissegnada da l'architect [[Cèsar Martinell i Brunet|Cèsar Martinell]]. Ella è vegnida restaurada il 1997 tenor ils plans originals e vala sco exempel principal per l'architectura en granit. Ella è probablamain l'emprim bajetg d'in architect renumnà en l'Andorra. La chasa en [[Modernisme|stil modernistic]] cun elements dal moviment cultural catalan ''[[noucentisme]]'' è vegnì eregì sin il terren dal emigrant american [[Fiske Warren]], l'associà dal qual era in fugitiv d'origin Russ da num Nicolas Popoff.

=== Complex medieval dal Roc d'Enclar ===
Il **complex medieval dal Roc d'Enclar''' giascha sin ina collina, var 150 meters sur il vitg, al pè da la Serra d'Enclar. La part dal complex ch'è conservada il meglier è la baselga. Malgrà ch'ella è ditg vegnida bandunada ed è sballunada han las parts da la mirgalia ch'èn restadas sidretg e la documentaziun en fotografias veglias ed il material purtà a la glisch tar investigaziuns archeologicas permess da reconstruir fidaivlamain las parts sballunadas l'onn 1980. Dals spazis d'abitar e dal chastè ch'è vegnì construì en quest lieu èn sa conservads ils fundaments.

#### Baselgia da Sant Vicenç d'Enclar
.

## Colliaziuns

## Annotaziuns
Squadra naziunala da ballape dal Chile

La **squadra naziunala da ballape dal Chile** (en spagnol: *Selección de fútbol de Chile*) è la selecziun dals giugaders chilens da ballape. Ella vegn controllada da la Federación de Fútbol de Chile. Ils onns 1930, 1950, 1962, 1966, 1974, 1982, 1998, 2010 e 2014 è la squadra era sa participada al Campiunadi mundial da ballape.

## Colliaziuns
* 
* Website da l'Associaziun da ballape dal Chile `(es)`
* Squadra da ballape dal Chile — fifa.com `(es)`
* Federaziun da ballape dal Chile — conmebol.com `(es)`

## Annotaziuns
Bochotnica

**Bochotnica** [] è in vitg e sedia da la vischnanca rurala da medem num en il sid-ost da la Pologna. El appartegna al circul da Puławy dal voivodat da Lublin e giascha al flum Vistula (pol. *Wisła*, tud. *Weichsel*).

## Colliaziuns

* Istorgia da Bochotnica (polac)
Chor rumantsch/romontsch

Il **chor romontsch** ei in chor per la giuventetgna romontscha dalla Scola Cantunala e contuorn. El consista gia dapi ca. 120 onns ed ha ina liunga tradiziun. Ins suppona ch' el ei ina da las pli veglias instituziuns dalla scola Cantunala. El mument ha el entuorn 30 commembers. La dirigenta dals onns 14/15 ei Nesa Demarmels.

## Suprastonza
En ils onns 13/14 ei Nina Cadonau stada presidenta dil chor Romontsch, il post digl actuar ei staus occupaus da Matia Demarmels. Per la cassa ei Mèn Candreia staus cumpetent. Els ein mintgamai stai responsabels per igl organisar da fiastas e dils dus concerts. La dirigenta ei Dominique Dosch stada. 
Igl onn 14/15 vegn Loredana Bott a surprender il post dalla presidenta. Sco gidonters vegn Sara Baltermia a surprender il post da cassiera e Linard Augustin il post da actuar. 

## Program digl onn
 
Il programm ei sco mintga onn circa tuttina. Suenter las vacanzas d'atun entscheivan las provas da cant, quellas han liug gievgia sera. En il december festivescha il chor Sontga Clau. Avon las vacanzas da nadal ha il chor la party dil chor romontsch ha liug mintgamai en il Palazzo.
Unihockey (sursilvan)

**Unihockey** ei in sport che vegn dau bunamein mo ell'Europa. Quei sport vegn era ella Svizra pli e pli populars. Uriundamein vegn igl unihockey sco era il hockey da glatsch dil Bandy. Per giugar drov'ins mo in fest ed ina buora d'unihockey.

### Internaziunal & Svizra
Internaziunal vegn unihockey dau 5 encunter 5, denton vegn mo ella Svizra era aunc dau 3 encunter 3. Quei vegn dallas hallas da gimnastica veglias che eran ella Svizra pli pintgas che hallas egl'exteriur. Denton vegn quei sport dau mo entochen certas ligias 3 encunter 3, ellas pli aultas ligias (per exempel Ligia naziunala A) vegn ei mo pli dau 5 encunter 5. Quintau vegn cheu mintgamai ils giugadurs senza goli.

### Furnitura
Duvrau per quei sport vegn atgnamein buca biar. Sulet il goli ei en ina furnitura che dueigi schurmegiar el. El ha vestgiu in protegia pèz, ina caultscha pulstrada, ina capellina ed ils biars tilan aunc en vons chi pezgia buca aschi fetg dallas buoras. In giugadur denton sto buca trer en ina entira furnitura sco el hockey da glatsch, quels drovan mo ina caultscha cuorta, in t-shirt, calzers ed in fest.

Per dar quei sport vegn denton aunc duvrau in gol e bandas d'unihockey. 

### Reglas
Unihockey ha buca biaras reglas, denton ein ellas pli strentgas che tiel hockey da glatsch. Ei dat reglas pil giug (fest ault, bulli, entschatta d'in giug) ed era reglas per igl equipament dils giugadurs, aschia astga la palla buca haver in curva pli gronda che 3 centimeters. Schiglioc sa l'equipa adversaria metter en protest e quel giugadur sto midar fest ni astga schizun buca pli dar per quei giug.

### Unihockey ella Svizra
Igl unihockey ei ella Svizra cun 27'000 licenzas il sport d'equipa cun il segund biars giugadurs licenziai. Tut en tut dat ei ella Svizra 441 uniuns d'unihockey che ein organisai en 1979 squadras. Ils davos onns vegn quei sport oravontut tier giuvens adina pli e pli populars. Igl ei ella Svizra il tierz pli popular sport suenter ballapei e buora volley. Ella Svizra vegnan biars campiunadis differeziai suenter la vegliadetgna organisai. L'organisaziun dils campiunadis ei tier la Associaziun Svizra d'Unihockey (Schweizer Unihockey Verband).
McDonald's

La **McDonald's Corporation** è ena cadagna da Fast-Food Americana. Igl è la pi gronda cadagna da Fast-Food digl mond.

L' amprema ustareia da McDondald's è neida darveida igl 1940 digls frars Richard ed Maurice McDonald. La ustareia era a San Bernardino (California). Anfignen igl onn 1967 èn neidas davertas plessas ustareias an America. Siva ins ò er antschet a darveir Filialas internaziunal. Las ampremas Teras eran Canada ed Puerto Rico.

An America vign McDonald's via scu ustareia bung martgeda tgi venda damagler nuscheivel. La fegn digls onns 90 era igl affar activ an ca. 120 teras. Oz è McDonald's activ an 118 teras cun 34'000 filialas, ed 1,8 milliuns emploias. McDonald's vign bler crititgia. I vign detg tg'els vegian schletas condiziuns da luvrar, e dettan nign adatg digl ambiaint. An Svizra en pero dantant fitg blers crititgaders digls onns avant persvadias da McDonald's. Els deian tgi McDonald's vegia ena fitg bunga qualitat da tgern e detta adatg digl ambiaint.
Costa Rica

**Costa Rica** (spagnol per "costa reha"; num ufficial en spagnol *República de Costa Rica*)) ei in stadi ell'America centrala, che cunfinescha el nord cun Nicaragua ed el sid cun Panama. La tiara ha ina costa caribica ed ina pacifica e quenta sco ina dallas tiaras pli progressivas dall'America latina. Aschia ei l'armada gia els onns 50 vegnida abolida adabien da projects d'educaziun e da sanadad, tgei ch'ei propi da sentir.

La tiara gudogna leutier passa 90 % dil basegns d'energia cun fontaunas regenerativas ed il turissem ecologic vegn era promovius ferm. Bunamein in tierz dalla surfatscha dalla tiara, che constat aschia ni aschia per gronda part da natira, ei protegida.

En cuntrast tier autras tiaras ella regiun, ei Costa Rica dapi ils onns 50 ina democrazia constanta ed ei dapi lu schurmegiada da problems sozials, uiaras burgaisas e dictaturas ch'ei ha dau en tiaras vischinontas. Perviada conflicts anteriurs en talas tiaras vischinontas, ha Costa Rica declarau 1983 la "neutralitad eterna ed activamein nunarmada" e vegn perquei era numnau la "Svizra dall'America centrala".
Ghitara

La **ghitara** (dil grec κιθάρα, oriundamein la *[[Kithara]]*, in instrument semegliont a la lira) ei in instrument da musica. Ord vesta dil tun ei ella in instrument da cordas ed ord vesta dalla tecnica da sunar in instrument da trer. Davart la generaziun dil tun vegn differenziau denter ghitaras acusticas e ghitaras electricas (e-ghitaras). 

## Tips
Ina ghitara usitada ha sis cordas culs tuns E, A, D, G, H, E (en successiun da bass tier ault), in tgau, in culiez ed in corp. La differenza denter ghitaras acusticas e ghitaras electricas ei, ch'il tun dalla ghitara vegn sulettamein rinforzaus entras in spazi vit el corp dalla ghitara. Tier la ghitara electrica  vegnan las vibraziuns dallas cordas priu giu da recepturs da tun magnetics e tarmess vinavon tras il cabel en in amplificatur. Denter las ghitaras electricas differenziesch'ins era aunc denter ghitaras normalas e ghitaras miez resunontas, las qualas ein era electricas, han denton era in spazi vit en lur corp. Tier las acusticas differenziesch'ins denter ghitaras classicas (cun cordas da nilon) e ghitaras da western (cun cordas da  atschal), las qualas vegnan denton era avon cun recepturs da tun. 

## Effects
Oravon tut ghitaras electricas vegnan savens duvrai cun pedals dad effect, ils quals vegnan plazzai ella cadeina da tun denter la ghitara ed igl amplificatur. Entras quels pedals san ghitarists variar lur tun tenor gust. Ils pedals san vegnir tschentai en ed ora e san purtar dapli sun ni distorsiun, els san prender si ni compressar il tun ed aunc bia autras caussas.
Club da Ballape Lai-Valbella

Igl Club da Ballape Lai-Valbella (tud.: FC Lenzerheide Valbella) è en club da ballape aint igl Grischun central.

Igl 3. da favrer 1968 è igl club gnia fundo ainten l'ustareia Alter Schyn a Lain, ma anc sot igl nom Club da Ballape Vaz (tud.: FC Obervaz). Igl nom è nia mido 1981. igl vign detg tg'ins leva fundar en club da boxar. Ma perchegl tg'ins veva betg gants da boxar ò'ins fatg ordlonder en club da ballape, perchegl tg'els vevan avonda ballas. 

Aint igls onns otganta è dar a ballape gnia popular ainten la regiun. Perveda chegl è la equipa amprema ascendo aint igl onn 1987 ainten la 4. liga. Ma 4 onns pi tard èn'igl puspe descendo ainten la 5. liga. Siva da chegl tgi els èn puspe ascendo aint igl onn 2000 èn'igl descendo puspe aint igl onn 2003. Ma aint igl onn 2010 èn els ascendo ed èn resto ainten la 4. liga.

Las fegnameiras digl club è betg igl succes sportal, mabagn amicizia ed spiert da gruppa. Gist tigls unfants vardan els sen chegl  tg'igl vala daple tgi da gudagner.  Igl club amprova da sa tigneir ved'igl codex da sa cumportar dalla UEFA.

Oz ò igl club 4 diversas squadras. Igl juniors E (3. e 4. classa), igls juniors (D 5. e 6. classa), igls juniors B (9. e 10. classa) ed la amprema equipa.
Lingua aserbeidschanica

La **lingua aserbeidschanica** (aserbeidschanic: *Azəricə*, *Azərbaycan dili*) è ina lingua altaica e la lingua uffiziala da l'Aserbeidschan e da la Dagestan en la Russia.
Roberto Ferruzzi

**Roberto Ferruzzi** (* 16 da december 1853 a Sebenico/Šibenik en Dalmazia (oz en Croazia); † 16 da favrer 1934 a Luvigliano, vischnanca da Torreglia) è stà in pictur talian.

## Vita
Cun quatter onns è Ferruzzi vegnì a Vaniescha. Suenter la mort nunspetgada da ses bab è el dentant turnà en Dalmazia, nua ch'el viveva fin ch'el aveva 14 onns ed è sa deditgà als studis classics ed a la pictura. Pli tard è el puspè turnà en Italia per viver a Luvigliano en la vischinanza da Vaniescha. Là ha el stgaffì sias ovras las pli impurtantas, tranter quels ‹La Madonnina›. Roberto Ferruzzi è mort ils 16 da favrer 1934 ed è vegnì sepulì al santeri da Luvigliano.

## ‹La Madonnina›
Enconuschent è Roberto Ferruzzi vegnì surtut cun sia participaziun a la segunda Biennala da Vaniescha dal 1897. Là ha el exponì il maletg surnumnà cun l'intent da preschentar ina mamma cun ses uffant senza significaziun religiusa. Pir cun quell'exposiziun èsi vegnì tar il num ‹La Madonnina›. Il maletg è enconuschent sut blers nums, tranter quels *Madonna con bambino*, *Madonna del Riposo*, *delle Vie*, *della Tenerezza*, *Madonnella* e *Zingarella*.

## Annotaziuns


## Colliaziuns

* La "Madonnina" torna al suo autore (Seite des *Centro di Documentazione Multimediale della cultura giuliana, istriana, fiumana e dalmata*, italienisch, 13. Oktober 2008, gesichtet 25. Juli 2011)
* Articolo sul dipinto La ''Madonnina'' con foto
François Asselineau

**François Asselineau** [] (* 14 da settember 1957 a Paris) è in politicher franzos ch'è stà inspectur general da finanzas. L'emprim è el entrà en la partida Rassemblement pour la France (RPF), avant che fundar si'atgna partida politica, l'Union populaire républicaine (UPR). Il program da lezza preveda la sortida unilaterala da la Frantscha ord l'Uniun europeica, la zona da l'euro sco era da la NATO. L'onn 2012 ha el candidà per l'elecziun presidenziala. El n'ha dentant betg pudì rimnar las 500 suttascripziuns da mandataris ch'èn necessarias per l'approvaziun uffiziala da sia candidatura.

## Colliaziuns
Madonnina

**La Madonnina** l'è un maletg è Roberto Ferruzzi dal 1897 vegnì surtut cun sia participaziun a la segunda Biennala da Vaniescha.

## Storia

Là ha el exponì il maletg surnumnà cun l'intent da preschentar ina mamma cun ses uffant senza significaziun religiusa. Pir cun quell'exposiziun èsi vegnì tar il num *La Madonnina*. Il maletg è enconuschent sut blers nums, tranter quels *Madonna con bambino*, *Madonna del Riposo*, *delle Vie*, *della Tenerezza*, *Madonnella* e *Zingarella*.

Pli tard han ins fatg bleras reproducziun da quell'ovra, oravant tut per il diever sin cartas da Nadal. L'original è probablamain ir a perder en il temp da la Segunda Guerra mundiala.

L'Americana Mary Bovo, che viveva sco sora Angela Marie en ina claustra, è la figlia dad immigrants talians ed ha chattà or durant retschertgas genealogicas ch'il maletg mussa sia mamma Angelina Cian cun ses frar d'in onn. Dapi lura è ella en tschertga da l'original. Il davos proprietari enconuschent dal maletg è stà John George Alexander Leishman ch'è mort il 1924 en Frantscha. I vegn supponì ch'il maletg sa chatta actualmain en Pennsylvania. I n'è dentant betg d'excluder ch'el è ir a perder sur mar durant il transport en l'America.

## Annotaziuns


## Colliaziuns
Calanca

**Calanca** è ina vischnanca politica en il chantun Grischun da la Svizra. Ella appartegna al circul Calanca dal district Moesa.

## Geografia
Selma è situada amez la Val Calanca, in val laterala da la Val Mesauc, sin la spunda sanestra dal torrent Calancasca. 

## Colliaziuns

* Comune di Calanca
VietJet Air

**VietJet Air** (num uffizial *VietJet Aviation Joint Stock Company* (code IATA: **VJ**; code OACI: **VJC**) è ina cumpagnia d'aviaziun vietnam sortida ils 2007 ord la fusiun da las cumpagnias Sovico Holding. Ella è la cumpagnia principala e naziunala vietnam. Il sez administrativ sa chatta en Citad Ho Chi Minh però ses hub sa chatta en l'Eroport Internaziunal da Tan Son Nhat.

## Destinaziuns
### Vietnam

### Asia

## Colliaziuns

* Pagina uffiziala da VIETJET